b'\n_START_ARTICLE_\nIsicathamiya\n_START_PARAGRAPH_\nIsicathamiya (zuluksi vaanien) tai Mbube (leijona) etel\xc3\xa4afrikkalaista, erityisesti zulujen vokaalimusiikkia, jonka tunnetuimipia esitt\xc3\xa4ji\xc3\xa4 on etel\xc3\xa4afrikkalainen Ladysmith Black Mambazo -kuoro._NEWLINE_Isicathamiyan ensimm\xc3\xa4isi\xc3\xa4 edustajia oli Johannesburgiin Zulumaasta 1930-luvun puoliv\xc3\xa4liss\xc3\xa4 muuttanut Solomon Linda. Lindan johtama lauluyhtye The Evening Birds oli yksi isicathamiya-musiikin uraanuurtajista. _NEWLINE_Iscathamiyaa on ollut olemassa jo kauan, mutta nykyiseen muotoonsa se kehittyi 1960-luvulla. Musiikkia esitet\xc3\xa4\xc3\xa4n tavallisesti ilman s\xc3\xa4estyst\xc3\xa4, ja sen harmonioissa on paljon gospel-vaikutteita. Laajemman yleis\xc3\xb6n tietoisuuteen tyyli tuli Paul Simonin Graceland -levyn my\xc3\xb6t\xc3\xa4, jolla Ladysmith Black Mambazo esiintyy muun muassa kappaleilla Diamonds on the Soles of her Shoes ja Homeless.'